નોંધનીય છે કે ડિસેમ્બર મહિનામાં આ જાહેરાત કરવામાં આવી હતી કે દિલ્લીની જેમ જ અમદાવાદમાં પણ પ્રદૂષણનું પ્રમાણ વધતું ગયું છે. તેવા માહોલમાં અમદાવાદ મ્યુનિસિપલ કોર્પોરેશન દ્વારા એક મોટી જાહેરાત કરવામાં આવી છે. મ્યુનિસિપલ કમિશ્નર પ્રમાણે કરવામાં આવેલી જાહેરાત પ્રમાણે દેશમાં સૌ પ્રથમ વખત અમદાવાદમાં ઇલેક્ટ્રોનિક બસ સેવા શરૂ કરવામાં આવશે. આ અંગે કેન્દ્ર સરકારની મંજૂરી પણ મળી ગઇ છે. માત્ર એટલું જ નહીં પરંતુ આવનારા સમયમાં અમદાવાદમાં 40 ઇ-બસ, 20 ઇ-મેક્સી અને 20 ઇ-રીક્ષાની સુવિધા પણ અમદાવાદીઓને ઉપલબ્ધ થશે. આ તમામ બસોની બેટરીને એક વાર ચાર્જ કર્યા બાદ 180 કિ.મી સુધી તે ચાલશે.મ્યુનિસિપલ કમિશનર મુકેશકુમારે જણાવ્યું હતું કે ડિસેમ્બર 2017માં કરવામાં આવેલી જાહેરાત અનુસાર આ પ્રોજેક્ટ આગળ વધારવામાં આવ્યો છે જેમાં સુવિધામાં કેન્દ્ર સરકાર 60% નાણાંકીય મદદ આપશે.